jkorsvik/nowiki_second_scrape_merged huggingface dataset:
Topplønn

Topplønn (Acer spicatum) er en lønneart fra østlige Nord-Amerika.
Den er en løvfellende busk eller lite tre som blir 6–10 m høy. Stammen deler seg som regel langt nede. Barken er rødlig eller brun. Bladene er 7–9 cm lange og nesten like brede. De har 3, eller mer sjelden 5, lapper med grovt sagtannet rand. Oversiden av bladet er grønn og glatt med dype nerver, og undersiden er lysere med gule hår. Høstfargen er først gul, så oransje eller rød. 
Blomsterstanden er en opprett, 8–14 cm lang topp med grønnhvite til gule blomster. Hannblomstene sitter lengst opp i toppen, og hunnblomstene lenger nede. Blomstringstida er etter løvsprett, i mai–juni. Pollineringen gjøres av insekter. Frukten er en dobbel samara som først er rosa, så gul og til slutt brun.
Topplønn er utbredt i østlige USA og østlige Canada. Nordgrensen for utbredelsen går fra Newfoundland til Saskatchewan, mens sørgrensen går gjennom Connecticut, Ohio, Michigan og nordlige Iowa. Den finnes videre sørover høyt i Appalachene til Nord-Carolina og østlige Tennessee.
Arten foretrekker fuktig, næringsrik jord og tåler mer sol enn stripelønn, som ofte vokser på de samme stedene. Topplønn vokser som undervegetasjon i skog med banksfuru, balsamgran, rødfuru, amerikaosp, Populus grandidentata, Prunus pensylvanica, papirbjørk, weymouthfuru, rødeik, rødlønn, canadahemlokk, gulbjørk, sukkerlønn, amerikabøk, svartlind, rødgran, østamerikansk tuja og svartask. Andre busker i undervegetasjonen er Viburnum lantanoides, stripelønn, nebbhassel, amerikahassel, grønnor (subsp. crispa), alaskakornell og bringebær. Av urter finnes blant annet canadaskrubbær og kryparalia.
Elg, hvithalehjort, bomullshalekaniner, snøskohare og skogskaribu beiter på topplønn. Elg, hvithalehjort og amerikansk bever eter barken. Knoppene er viktig føde for kragejerpe.


== Galleri ==

		
		
		
		


== Litteratur ==
«Mountain Maple (Acer spicatum)». Trees of the Adirondacks. Besøkt 30. juni 2019. 
J. Sullivan (1993). «Acer spicatum». Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. Besøkt 30. juni 2019. 
«Mountain Maple (Acer spicatum)». Carolina Nature. Besøkt 30. juni 2019. 


== Eksterne lenker ==
(en) Topplønn i Encyclopedia of Life 
(en) Topplønn i Global Biodiversity Information Facility 
(sv) Topplønn hos Dyntaxa 
(en) Topplønn hos ITIS 
(en) Topplønn hos NCBI 
(en) Topplønn hos The International Plant Names Index 
(en) Topplønn hos Tropicos 
(en) Kategori:Acer spicatum – bilder, video eller lyd på Wikimedia Commons 
(en) Acer spicatum – galleri av bilder, video eller lyd på Wikimedia Commons 
Acer spicatum – detaljert informasjon på Wikispecies
Magnar Tinderholt

Magnar Tinderholt (født 29. april 1939, død 15. mai 2009) var en norsk bueskytter som representerte Moss bueskyttere og Sandefjord Bueskyttere.
Han vant 10 NM-gull og 20 NM-medaljer i perioden 1972–2004.


== Medaljer i norske mesterskap ==


== Referanser ==


== Kilder ==
Norges Buekytterforbund (24. mai 2009): In memoriam Arkivert 26. august 2019 hos Wayback Machine.
Vitenskapsåret 1601

Vitenskapsåret 1601 er en oversikt over hendelser, prisvinnere, fødte og avdøde personer med tilknytning til vitenskap i 1601.


== Oppdagelsesreiser ==
26. august – Olivier van Noort ankommer Rotterdam etter en jordomseiling som første nederlender.


== Astronomi ==
Johannes Kepler blir oppnevnt til keiserlig matematiker for Rudolf II i Praha, som etterfølger av avdøde Tycho Brahe. Sammen hadde de begynt på en ny stjernekatalog som ble ferdig til publisering i 1623.


== Programvare ==
1. januar – Starttid for ANSI-datoer i programmeringsspråket COBOL og andre, inkludert systemer i Microsoft Windows.


== Botanikk ==
Carolus Clusius får publisert verket (la)«Rariorum plantarum historia: Fungorum in Pannoniis observatorum brevia historia»(Historien til sjeldne planter: Observerte sopper i Pannonia med korte historier) i seks bind med 1500 tresnitt-illustrasjoner, med den første vitenskapelige beskrivelsen av mange planter og sopper. Antwerpen.


== Medisin ==
Giulio Cesare Casseri får publisert verket «De Vocis Auditusq organis», om anatomien i øre, nese og hals. Padova.


== Fødsler ==
2. mai − Athanasius Kircher (død 1680), tysk orientalist.
Ukjent dato − Florimond de Beaune (død 1652), fransk matematiker.


== Dødsfall ==
21. mai − Conrad Dasypodius, sveitsisk matematiker (født 1531)
24. oktober – Tycho Brahe (født 1546), dansk astronom.
Ukjent dato − Gian Vincenzo Pinelli (født 1535), italiensk botaniker.


== Referanser ==
Radioøkologi

Radioøkologi handler om hvordan radioaktive stoffer oppfører seg i naturen og hvilke mekanismer som påvirker stoffenes vandring og opptak i næringskjeder og økosystemer. Et viktig aspekt i radioøkologi er å frembringe vitenskap som danner grunnlaget for utvikling av lover og regler.


== Referanser ==
Giardiautbruddet i Bergen i 2004

Giardiautbruddet i Bergen i 2004 var et utbrudd av Giardia lamblia som skjedde høsten 2004 i Bergen. Utbruddet skyldtes utette kloakkanlegg rundt drikkevannskilden Svartediket ved Bergen sentrum. Epidemien kan ha rammet mellom 4 000 og 6 000 personer. Parasittene kan føre til tarmsykdommen giardiasis som er en tarminfeksjon og gir symptomer som blant annet diarè, kvalme og magesmerter.


== Forskning ==
En studie gjort av Universitetet i Bergen viste at det var flere som opplevde plager flere år etter utbruddet. Noen fikk også kronisk utmattelsessyndrom og irritabel tarm. Det regnes med at minst 300 bergensere hadde plager og at det kunne påvirke hvor mye de kunne være i jobb. Noen av de rammede ønsket også erstatninger fra Bergen kommune.Forskerne ved universitetet fulgte med 1 252 personer med påvist giardia og en kontrollgruppe uten sykdommen for å kunne sammenlikne gruppene. De fant ut at både smittede og ikke-smittede kunne ha like god livskvalitet så lenge de ikke hadde irritabel tarm og kronisk utmattelsessyndrom.Tidligere studier fra forskerne i Bergen har vist at:

47 % av giardiapasientene hadde irritabelt tarmsyndrom tre år etter utbruddet og 43 % ti år etter utbruddet, mot 14 % i begge kontrollgruppene.
47 % av pasientene hadde kronisk utmattelse tre år etter og 26 % ti år etter, mot 11 % i begge kontrollgruppene.
18 % hadde begge tilstander mot 3 % i kontrollgruppen ti år etterpå.


== Årsak ==
En omfattende rapport ble lagt frem i mai 2006. Der konkluderte man enstemmig med at sannsynlig smittekilde for utbruddet var kloakkforurensning av vannkilden Svartediket fra boliger i den nære bebyggelsen. Konklusjonen var basert på at det ble påvist kloakklekkasje 200 – 300 meter fra råvannsinntaket i Svartediket.


=== Motstridende artikkel ===
En artikkel utgitt i Tidsskrift for Den norske legeforening fra 2015 hevder at ovenstående konklusjon er feil. I artikkelen sannsynliggjør kommuneoverlege i Enebakk kommune, Torgeir Landvik, at store mengder hundeavføring hadde samlet seg opp langs turveien ved Svartediket i et lengre tidsrom sommeren 2004. 
I denne perioden kom det kun lett nedbør, som bidro til at avføringen ikke tørket ut og dermed bevarte sitt innhold av infeksiøse Giardia-cyster, Cryptosporidium-oocyster og termostabile koliforme bakterier/E. coli. De kraftige regnskyllene 19. – 21. august førte til at en stor del av denne avføringen ble skylt ut i Svartediket. Det meget bratte terrenget langs turveien ned mot drikkevannskilden bidro til effektiv utvasking. 
Lav vannstand i Svartediket da de kraftige regnskyllene kom, førte til at det forurensede overflatevannet raskt nådde råvannsinntaket og således utløste Giardia-utbruddet.


== Se også ==
Vannproblemene på Askøy i 2019


== Referanser ==


== Eksterne lenker ==
Giardia-utbruddet i Bergen 2004 – hva var smittekilden? – Artikkel hos Tidsskrift for Den norske legeforening
Renseprosessen ved Svartediket vannbehandlingsanlegg Arkivert 16. august 2019 hos Wayback Machine.
Mats Inge Smørdal Ericsson

Mats Inge Smørdal Ericsson (tidligere Mats Inge Smørdal; født 14. mars 1975) er en norsk bueskytter fra Mogrenda 
som har representert Eid IL og Lillestrøm og Omegn Bueskyttere.
Han vant 15 NM-gull og 34 NM-medaljer i perioden 1994–2015.
Han har vært landslagstrener i bueskyting i både Norge og Sverige. Han er gift med den svenske bueskytteren Petra Ericsson, og er bosatt utenfor Göteborg i Sverige.


== Medaljer i norske mesterskap ==


== Kilder ==
Fjordenes Tidende: Pila peikar mot VM-medalje på heimebane, 23. desember 2016, s. 36-37.
Artikkel på Allkunne
Vigdis Stigen Landskaug

Vigdis Stigen Landskaug (tidligere Vigdis Stigen; født 12. mai 1959, død 29. mars 2014) var en norsk bueskytter 
som representerte Ramnes IF, Lillestrøm & Omegn Bueskyttere og Ås Bueskyttere.
Hun vant 44 NM-gull og 64 NM-medaljer i perioden 1977–2012. Hun vant kongepokalen i 1979, 1980, 1981, 1982, 1985, 1989, 1991, 2009 og 2012.
Hun var president i Norges Bueskytterforbund i perioden 2008–2011.


== Medaljer i norske mesterskap ==


== Kilder ==
Per Jorsett (1996): Hvem er hvem i norsk idrett?, s. 134.
Per Jorsett (2008): Kvinner i norsk idrett, s. 179. ISBN 9788272861840.
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Luftperspektiv

Luftperspektiv eller atmosfærisk perspektiv er den virkningen atmosfæren har på gjenstander sett på lang avstand. Med økende avstand får gjenstanden mindre kontrast (også mot omgivelsene), fargene blir lysere og mindre mettet og fargene får preg av bakgrunnsfargen (som regel blålig).I bildekunst (særlig landskapsbilder) brukes luftperspektiv til å gi en illusjon av dybde. Luftperspektiv skyldes hovedsakelig at dagslyset spres av den mellomliggende luften. Jo mer vanndamp og støv det er i luften desto mer spres lyset. I tørt klima er det lite luftperspektiv og omrissene blir hardere og fargene skarpere. På kalde, tørre dager om vinteren når atmosfæren er helt klar er det lite luftperspektiv og fjell langt borte kan føles nær. Varme farger som rødt, oransje og gult absorberes lettest av atmosfæren slik at disse fargene forbindes med det som er nær betrakteren, mens blå og grønne toner forbindes med fjerne ting. Luftperspektivet blir sterkere når landskapet betraktes mot solen. Fargeskarpheten, detaljklarhet og kontrast avtar proporsjonalt med avstanden til betrakteren. Perspektiv er en annen måte å skape dybdevirkning i et todimensjonalt bilde og bygger på at gjenstander lenger unna fremstår som mindre slik at linjene synes å løpe sammen i det fjerne.Rembrandt brukte blant luftperspektiv i «St. Paul-katedralen i London» (1640). Den norske bildekunstneren Nikolai Astrup brukte ikke luftperspektiv noe som bidrar til å gjøre forgrunn og bakgrunn til likeverdige komponenter i hans bilder.Ved fotografering forsterkes luftperspektivet ved bruk av teleobjektiv. Fargede filter eller polarisasjonsfilter kan forsterke eller dempe luftperspektivet.


== Se også ==
Perspektiv


== Referanser ==
Phoebe Waller-Bridge

Phoebe Waller-Bridge (født 14. juli 1985 i London) er en britisk skuespiller og manusforfatter. Hun er mest kjent for å ha skapt, skrevet og spilt i TV-seriene Crashing og Fleabag, og for å ha vært showrunner og hovedmanusforfatter for første sesong av Killing Eve.
For Fleabag vant hun BAFTAs TV-pris for beste kvinnelige humoropptreden. For andre sesong av Fleabag vant hun også Emmy-prisene for beste kvinnelige skuespiller i en komedie og beste manus for en komedie. Serien vant også prisen for beste komedie og beste regi.


== Referanser ==


== Eksterne lenker ==
(en) Phoebe Waller-Bridge – kategori av bilder, video eller lyd på Commons 
(en) Phoebe Waller-Bridge på Internet Movie Database 
(sv) Phoebe Waller-Bridge i Svensk Filmdatabas 
(da) Phoebe Waller-Bridge på Scope 
(fr) Phoebe Waller-Bridge på Allociné 
(en) Phoebe Waller-Bridge på AllMovie 
(en) Phoebe Waller-Bridge hos Turner Classic Movies 
(en) Phoebe Waller-Bridge hos Rotten Tomatoes 
(en) Phoebe Waller-Bridge hos TV Guide 
(en) Phoebe Waller-Bridge hos The Movie Database 
(en) Phoebe Waller-Bridge hos Behind The Voice Actors
Odd Remen

Odd Remen (født 22. februar 1922, død 3. januar 1994) var en norsk skuespiller.
Han vokste opp på Vålebru ved Ringebu i Gudbrandsdalen, og deltok i Inga Bjørnsons barneteater. Etter middelskole, artium og handelsskole gikk han og lærte hos blant andre Knut Hergel som var sjef ved Det norske teatret der Remen hadde mindre strøroller. Han debuterte ved Bergen Kommediateater i 1943. Han gikk også på teaterscole i den svenske hovedstad.  Han fikk jobb ved Rogaland Teater i 1949, var ved Studioteatret og ved Falkbergets Teater.Hans lengste opphold var ved Riksteatret fra 1952 og i førti år. Hans første rolle her var som sjøkaptein Horster i En folkefiende. Hans siste var i 1992 som garvemester Morten Kiil i samme stykke. Remen var også med i over femti hørespill. En byste av ham ble laget av Per Ung i 1979, utstilt på Riksteatret. Han  mottok Fritz von der Lippes/Riksteatrets Ærespris i desember 1991. Remen pensjonerte seg i 1993 og døde i en ulykke 3. januar 1994.


== Referanser ==
Francis Ngannou

Francis Ngannou (født 5. september 1986 i Batié i Kamerun) er en kamerunsk MMA-utøver. Han var UFCs tittelholder i vektklassen tungvekt fra 2021 til 2023. Ngannou var under kontrakt med UFC fra 2015 til januar 2023.
Ngannous første oppgjør i UFC var mot en annen nykommer i form av den neste like storvokste brasilianeren Luis Henrique. Den presumptivt mer allsidige motstanderen lykkes i første runde å rive Ngannou ned og holde ham der nesten halve runden uten å klare påføre skade, og holdt ham store deler av runden i clinch mot buret uten å klare avansere. Tiden de ble stående og utveksle slag ga i glimt en pekepinn på hva som ville komme. Etter at Luis Henrique halvveis ut i andre runde var blitt sliten etter mislykkede nedrivingsforsøk gikk Ngannou til verks med sine kraftige slag som Henrique ikke var i stand til å besvare. Med en voldsom venstre uppercut avsluttet Ngannou sin motstander på knockout.
Tøffere motstand ventet i neste kamp i form av Curtis Blaydes, som også var en nykommer i UFC. Med solid bakgrunn fra bryting rev Blaydes Ngannou ned både i første og andre runde, men Ngannou kom seg raskt opp på bena igjen. Etter at Blaydes sitt høyre øye var blitt gjenklistret halvveis ut i andre runde valgte dommeren etter råd fra lege å stoppe kampen før tredje runde ble igangsatt. Ngannous andre seier i UFC markerte samtidig Blaydes sitt første tap.
Sine neste to motstandere gjorde Ngannou kort prosess av. Den serbiske nykommeren i UFC, Bojan Mihajlovic, endte på bakken ved første slagutveksling, hvorpå dommeren avbrøt kampen da han ikke forsvarte seg tilstrekkelig da Ngannou fulgte opp med gjentatte slag mot hodet.
I oppgjøret mot den storvokste Anthony Hamilton hadde motstanderen antatt at hans egenskaper i grappling ville gi ham en klar fordel på bakken. Ngannous første treff i form av et høyre rundspark ble da også grepet fatt i av Hamilton, som utnyttet muligheten til å rive Ngannou ned. Ngannou klarte umiddelbart å sveipe Hamilton bort og delvis reise seg opp, men Hamilton fikk grepet nytt tak bakfra som han forsøkte jobbe seg til nedriving med. Fra stående posisjon fikk Ngannou imidlertid festet et kimura-grep på Hamiltons venstre arm. Med rå styrke brukte Ngannou grepet til å tvinge Hamilton ned på ryggen, der Ngannou med kimura-grepet tvang Hamilton til å gi seg.
I januar 2023 skilte Ngannou lag med UFC da de ikke kom til enighet om betingelsene for en forlengelse av kontrakten hans. Ngannou etterlot seg tittelen som UFCs mester i tungvektsklassen.


== MMA-meritter ==


== Referanser ==


== Eksterne lenker ==
(en) Francis Ngannou – Sherdog
Brigitte Brueland

Brigitte Brueland (født 19. oktober 1970) er en norsk bueskytter som representerer Porsgrunn Bueskyttere.
Hun vant fem NM-gull og åtte NM-sølv i perioden 2002–2016.


== Medaljer i norske mesterskap ==


== Kilder ==
Tore Johansen (red.) Sportsboken 2002, s. 329. Schibsted. ISBN 82-90773-13-7.
Egil Svendsby (red.) Sportsboken 2003, s. 244-45. Schibsted. ISBN 978-82-516-2054-3.
Egil Svendsby (red.) Sportsboken 2004, s. 240-41. Schibsted. ISBN 978-82-516-2061-1.
Tore Johansen, Egil Svendsby (red.) Sportsboken 2005, s. 242. Schibsted. ISBN 978-82-516-2168-7.
Tore Johansen, Egil Svendsby (red.) Sportsboken 2006, s. 250-51. Schibsted. ISBN 978-82-516-2265-3.
Cato Eide

Cato Eide (født 1. mai 1961) er en norsk tidligere bueskytter som representerte Horten Bueskyttere og Tønsberg og Omegn Bueskyttere.
Han vant 13 NM-gull og 25 NM-medaljer i perioden 1994–2006. Han vant kongepokalen i 1995 og 1999.


== Medaljer i norske mesterskap ==


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Freddy Borgersen

Freddy Borgersen (født 1. april 1961) er en norsk tidligere bueskytter som representerte Tønsberg og Omegn Bueskyttere.
Han vant tre NM-gull og to NM-sølv i perioden 2002–2009. Han vant kongepokalen i 2009, og ble utnevnt til æresmedlem i klubben sin i 2019.


== Medaljer i norske mesterskap ==


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Freddy Jørgensen

Freddy Jørgensen (født 24. mai 1957) er en norsk tidligere bueskytter som representerte Tønsberg og Omegn Bueskyttere.
Han vant tre NM-gull og 13 NM-medaljer i perioden 1979–2002. Han vant kongepokalen i 1979.


== Medaljer i norske mesterskap ==


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 63. ISBN 978-82-303-2060-0.
Heidi Bjelland

Heidi Bjelland (født 17. mars 1967) er en norsk bueskytter som representerer Sandefjord Bueskyttere.
Hun har vunnet seks NM-gull og 28 NM-medaljer i perioden 1986–2016.


== Medaljer i norske mesterskap ==


== Kilder ==
Tore Johansen (red.) Sportsboken 2000, s. 292. Schibsted. ISBN 82-90773-11-0.
Tore Johansen (red.) Sportsboken 2002, s. 329. Schibsted. ISBN 82-90773-13-7.
Tore Johansen, Egil Svendsby (red.) Sportsboken 2005, s. 242. Schibsted. ISBN 978-82-516-2168-7.
Janne Idland

Janne Idland (født 18. desember 1965) er en norsk tidligere bueskytter som representerte Gjesdalsbuane.
Hun vant tre NM-gull og ni NM-medaljer i perioden 1987–2003.


== Medaljer i norske mesterskap ==


== Kilder ==
Bjørn Veseth (red.) Sport 99, s. 195. Notabene Forlag. ISBN 82-482-0159-7.
Tore Johansen (red.) Sportsboken 2001, s. 268. Schibsted. ISBN 82-90773-12-9.
Tore Johansen (red.) Sportsboken 2002, s. 329. Schibsted. ISBN 82-90773-13-7.
Egil Svendsby (red.) Sportsboken 2003, s. 244-45. Schibsted. ISBN 978-82-516-2054-3.
Nasjonale mesterskap i landeveissykling 2019

Nasjonale mesterskap i landeveissykling 2019 startet i Australia og New Zealand i januar. De fleste andre mesterskapene arrangeres i siste uke i juni, før Tour de France.


== Resultater ==
Liste over utøvere i Tour de France 2019

Liste over utøvere i Tour de France 2019


== Noter ==


== Referanser ==


== Eksterne lenker ==
https://www.procyclingstats.com/race/tour-de-france/2019/gc/startlist/roster-with-dropouts
Franz Xaver Bergmann

Franz Xaver Bergmann (født 27. juli 1861, død 1936) var innehaver av et wienesisk verksted som lagde en mengde malte og kaldmalte bronsefigurer. Dyrefigurene utførte gjerne humoristiske, menneskelige gjerninger.


== Tidlige år ==
Bergmann (eller Bergman) vakte oppsikt for sine detaljerte og fargerike arbeider. Han pleide å signere enten med en 'B' i en vaseformet kartusj eller påført 'Nam Greb' som er 'Bergman' skrevet baklengs. Han ble i 1886 gift med Isabella Helena Weber (1861-1945). De hadde sønnen Robert og datteren Bertha (1889-1941), som ble gift med Alfred Igler.


== Firmaet Franz Bergmann ==
Faren, Franz Bergmann (26. september 1838–1894) var fra Gablonz, men kom til Wien og grunnla sitt bronseverksted i 1860. Sønnen, Franz Xaver Bergmann, arvet selskapet og åpnet et nytt selskap i 1900. Mange av bronsefigurene fra 1900-tallet var fortsatt basert på design og ideer fra farens bedrift.
Bergmann blir ofte feilaktig omtalt som en skulptør. Det var han ikke. Han var støperieier, men hadde mange anonyme skulptører ansatt i firmaet, og rundt århundreskiftet var det rundt femti arbeidsgrupper som produserte såkalt wienerbronse.
'Kald-malt bronse' refererer til wienerfigurer, malt med diverse lag kostmaling. Kunnskapen om hvordan de blandet fargene er imidlertid senere gått tapt. Koloreringen ble utført av hjemmearbeidende kvinner.


== Støperiets stengning ==
Bergmanns støperi ble stengt under de økonomiske depresjonene i 1930, men ble gjenåpnet noe år senere av Robert Bergmann, som drev det videre under navnet til Franz, og det forble i drift inntil Robert døde i 1954, da restlagret ble solgt til Karl Fuhrmann.


== Trivia ==
Dikteren Henrik Ibsen hadde en liten gruppe med slike figurer som han omtalte som «djevelorkesteret»; en svart gutt som klatrer opp på en elefant (NF.1914-0491), katt som tukter en annen med risekvist (NF.1914-0490A), som synger etter noter (NF.1914-0490B), skriver (NF.1914-0490C), dirigerer (NF.1914-0490D), djevler som drar hverandre i trillebår (NF.1914-0492) eller som bærer blekkhus mellom seg (NF.1914-0488) og en frosk på askebeger som spiller på banjo (NF.1914-0489). Ibsen hadde disse til inspirasjon: «Der skal være Trold i det, jeg skriver», sa han. Seks figurer ble meldt savnet fra utstillingene 6. oktober 1980, og er senere aldri kommet til rette. Resten av figurene finnes trygt forvart på dikterens skrivebord i Ibsenmuseet i Oslo.

		
		
		


== Referanser ==


== Eksterne lenker ==
Gallery of Sculptures
Camila Cabello

Karla Camila Cabello Estrabao (født 3. mars 1997 i Havanna, Cuba) er en cubansk-amerikansk sanger og låtskriver. Hun slo gjennom som medlem av jentegruppa Fifth Harmony som ble til ved den amerikanske X Factor i 2012.
Mens hun var medlem i Fifth Harmony, har Cabello etablert seg som en soloartist, hvor hun samarbeidet med Shawn Mendes på singelen «I Know What You Did Last Summer» og med Machine Gun Kelly på singelen «Bad Things». I desember 2016 forlot hun Fifth Harmony for å satse på en solokarriere. I februar 2017 var hun med på singelen «Love Incredible» av den norske produsenten Cashmere Cat. Den 19. mai 2017 ga hun ut sin første solosingel, «Crying in the Club».
Den 12. januar 2018 ga hun ut sitt debutalbum Camila, som toppet VG-lista i seks uker i 2018. Albumet inneholdt singlene «Havana» og «Never Be the Same», hvor førstnevnte, som ble gjestet av den amerikanske rapperen Young Thug, gikk inn på førsteplass i Storbritannia og USA.
Den 21. juni 2019 samarbeidet hun med Shawn Mendes igjen, denne gangen med singelen «Señorita» (skrevet og produsert av norske Cashmere Cat), som debuterte på førsteplass på VG-lista.


== Diskografi ==

Camila (2018)
Romance (2019)
Familia (2022)


== Referanser ==


== Eksterne lenker ==
(en) Offisielt nettsted 
(en) Camila Cabello – kategori av bilder, video eller lyd på Commons 
(en) Camila Cabello på Internet Movie Database 
(en) Camila Cabello hos The Movie Database 
(en) Camila Cabello på Apple Music 
(en) Camila Cabello på Discogs 
(en) Camila Cabello på MusicBrainz 
(en) Camila Cabello på SoundCloud 
(en) Camila Cabello på Spotify 
(en) Camila Cabello på Songkick 
(en) Camila Cabello på Last.fm 
(en) Camila Cabello på Genius — sangtekster 
(en) Camila Cabello på AllMusic 
Camila Cabello på Twitter 
Camila Cabello på Facebook 
Camila Cabello på Facebook 
Camila Cabello på Instagram 
Camila Cabello på YouTube 
Camila Cabello på YouTube 
Camila Cabello på YouTube